CELEX: 32005R1751
Language: da
Date: 2005-10-25 00:00:00
Title: Kommissionens forordning (EF) nr. 1751/2005 af 25. oktober 2005 om ændring af forordning (EF) nr. 1725/2003 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IFRS 1, IAS 39 og SIC 12   (EØS-relevant tekst)

26.10.2005   
            
            
               DA
            
            
               Den Europæiske Unions Tidende
            
            
               L 282/3
            
         
      KOMMISSIONENS FORORDNING (EF) Nr. 1751/2005
   af 25. oktober 2005
   om ændring af forordning (EF) nr. 1725/2003 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IFRS 1, IAS 39 og SIC 12
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1725/2003 (2) blev der vedtaget visse internationale standarder og fortolkningsbidrag, der eksisterede pr. 14. september 2002, inklusive fortolkningsbidrag (SIC) 12 Konsolidering — Særlige virksomheder.
            
         
               (2)
            
            
               Den 17. december 2003 offentliggjorde International Accounting Standard Board (IASB) den reviderede internationale regnskabsstandard (IAS) 39 Finansielle instrumenter — Indregning og måling. IAS 39 fastlægger hovedsagelig de grundlæggende principper for indregning og måling af finansielle aktiver og finansielle forpligtelser og blev vedtaget af Kommissionen ved Kommissionens forordning (EF) nr. 2086/2004 (3), med undtagelse af visse bestemmelser om anvendelsen af dagsværdioptionen og regnskabsmæssig sikring.
            
         
               (3)
            
            
               Den 17. december 2004 offentliggjorde IASB en ændring af IAS 39 Finansielle instrumenter: Indregning og måling — Overgang og første indregning af finansielle aktiver og finansielle forpligtelser som led i det initiativ, som IASB har taget for at lette overgangen til IAS/IFRS for europæiske selskaber, særlig de selskaber, der er registreret hos American Securities and Exchange Commission (SEC).
            
         
               (4)
            
            
               Den 11. november 2004 udsendte International Financial Reporting Interpretations Committee (IFRIC) en ændring til SIC 12 Anvendelsesområdet for SIC 12; Konsolidering — Særlige virksomheder. Ændringen vedrører det forhold, at pensionsordninger og aktiebaserede aflønningsordninger (SIC-12.6) i øjeblikket er undtaget fra anvendelsesområdet for SIC 12. Formålet med ændringen er at sikre overensstemmelse med kravene i IAS 19 Personaleydelser og at gennemføre en konsekvensændring som følge af den nylige vedtagelse af IFRS 2 Aktiebaseret vederlæggelse
                   (4).
            
         
               (5)
            
            
               Kommissionen har konkluderet, at den ændrede standard og det ændrede fortolkningsbidrag opfylder kriterierne i artikel 3, stk. 2, i forordning (EF) nr. 1606/2002. Høringen af tekniske eksperter har også bekræftet, at begge ændringer opfylder de tekniske kriterier for vedtagelse.
            
         
               (6)
            
            
               Vedtagelsen af ændringerne af IAS 39 medfører følgelig ændringer af IFRS 1 Førstegangsanvendelse af internationale regnskabsstandarder (IFRS) for at sikre overensstemmelse mellem internationale regnskabsstandarder.
            
         
               (7)
            
            
               Forordning (EF) nr. 1725/2003 bør derfor ændres i overensstemmelse hermed.
            
         
               (8)
            
            
               Ændringerne bør undtagelsesvis have virkning for regnskabsår, der begynder den 1. januar 2005 eller senere, dvs. fra et tidspunkt før offentliggørelsen af denne forordning. At ændringerne finder anvendelse med tilbagevirkende kraft, er undtagelsesvis berettiget for at gøre det lettere for førstegangsbrugere at udarbejde regnskaber i overensstemmelse med IAS/IFRS.
            
         
               (9)
            
            
               De foranstaltninger, der vedtages i denne forordning, er i overensstemmelse med Regnskabskontroludvalgets udtalelse —
            
         UDSTEDT FØLGENDE FORORDNING:
   Artikel 1
   I bilaget til forordning (EF) nr. 1725/2003 foretages følgende ændringer:
   
               1)
            
            
               Teksten til Ændringer af IAS 39 Finansielle instrumenter: Indregning og måling — Overgang og første indregning af finansielle aktiver og finansielle forpligtelser indsættes som anført i bilaget til denne forordning.
            
         
               2)
            
            
               Teksten til IFRIC-ændring til SIC 12 Anvendelsesområdet for SIC 12; Konsolidering — Særlige virksomheder indsættes som anført i bilaget til denne forordning.
            
         
               3)
            
            
               Vedtagelsen af ændringerne af IAS 39 medfører følgelig ændringer af IFRS 1 Førstegangsanvendelse af internationale regnskabsstandarder (IFRS) for at sikre overensstemmelse mellem internationale regnskabsstandarder.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den skal anvendes for regnskabsår, der begynder 1. januar 2005 eller senere.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. oktober 2005.
      
         
            På Kommissionens vegne
         
         Charlie McCREEVY
         
         
            Medlem af Kommissionen
         
      
   
   
      (1)  EUT L 243 af 11.9.2003 s. 1.
   
      (2)  EUT L 261 af 13.10.2003, s. 1. Senest ændret ved forordning (EF) nr. 1073/2005 (EUT L 175 af 8.7.2005, s. 3).
   
      (3)  EUT L 363 af 9.12.2004, s. 1.
   
      (4)  EUT L 41 af 11.2.2005, s. 1.
   
      BILAG
      INTERNATIONALE REGNSKABSSTANDARDER
      
                  IAS 39
               
               
                  Ændringer af IAS 39 Finansielle instrumenter: Indregning og måling — Overgang og første indregning af finansielle aktiver og finansielle forpligtelser
                  
               
            
                  SIC 12
               
               
                  IFRIC-ændring til SIC 12 Anvendelsesområdet for SIC 12; Konsolidering — Særlige virksomheder
                  
               
            
         Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS, med undtagelse af retten til at kopiere til personlig brug eller anden form for »fair dealing«. Yderligere oplysninger fås hos IASB på adressen www.iasb.org.uk
      
      Ændringer til IAS 39 Finansielle instrumenter: Indregning og måling
      
      
         I denne standard tilføjes afsnit 107A.
      
      IKRAFTTRÆDELSESTIDSPUNKT OG OVERGANG
      
                  107A.
               
               
                  Uanset indholdet af afsnit 104 kan virksomheden anvende kravene i sidste sætning af afsnit AG76 samt afsnit AG76A på en af følgende måder:
                  
                              a)
                           
                           
                              fremadrettet på transaktioner, som er indgået efter 25. oktober 2002, eller
                           
                        
                              b)
                           
                           
                              fremadrettet på transaktioner, som er indgået efter 1. januar 2004.
                           
                        
            
         I appendiks A, Anvendelsesvejledning, er afsnit AG76A tilføjet.
      
      Anvendelsesvejledning
      Måling (afsnit 43-70)
      Intet aktivt marked: Værdiansættelsesmetode
      …
      
                  AG76A.
               
               
                  Den efterfølgende måling af det finansielle aktiv eller den finansielle forpligtelse og den efterfølgende indregning af gevinster eller tab skal være i overensstemmelse med kravene i denne standard. Anvendelsen af afsnit AG76 kan medføre, at der ikke indregnes nogen gevinster eller tab ved første indregning af et finansielt aktiv eller en finansiel forpligtelse. I sådanne tilfælde kræver IAS 39, at gevinster eller tab udelukkende indregnes efter første indregning i det omfang, de hidrører fra en ændring i en faktor (herunder tid), som markedsdeltagere ville tage i betragtning ved prisfastsættelse.
               
            
         Appendiks
         Ændringer af IFRS 1
         
            Ændringerne i dette appendiks finder anvendelse på regnskabsår, der begynder 1. januar 2005 eller derefter. Hvis en virksomhed anvender IFRS 1 i et tidligere regnskabsår, finder ændringerne anvendelse på det tidligere regnskabsår.
         
         A1.   Der er foretaget følgende ændringer i IFRS 1 Førstegangsanvendelse af IFRS.
         I afsnit 13 ændres underafsnit j) og k), og underafsnit l) indsættes som følger:
         
                     j)
                  
                  
                     forpligtelser i forbindelse med at tage anlæg ud af drift, som er medtaget i kostprisen for materielle anlægsaktiver (afsnit 25E)
                  
               
                     k)
                  
                  
                     leasingkontrakter (afsnit 25F) og
                  
               
                     l)
                  
                  
                     måling af dagsværdien af finansielle aktiver eller finansielle forpligtelser ved første indregning (afsnit 25G).
                  
               Efter afsnit 25F er der indsat en ny overskrift samt afsnit 25G som følger:
         Måling af dagsværdien af finansielle aktiver eller finansielle forpligtelser
         
                     25G
                  
                  
                     Uanset kravene i afsnit 7 og 9 kan virksomheden anvende kravene i sidste sætning af afsnit AG76 i IAS 39 samt afsnit AG76A på en af følgende måder:
                     
                                 a)
                              
                              
                                 fremadrettet på transaktioner, som er indgået efter 25. oktober 2002, eller
                              
                           
                                 b)
                              
                              
                                 fremadrettet på transaktioner, som er indgået efter 1. januar 2004.
                              
                           
               
      International Financial Reporting Interpretations Committee
      IFRIC
      IFRIC-ÆNDRING TIL SIC-12
      Anvendelsesområde for SIC-12
      
         Konsolidering — Særlige virksomheder
      
      REFERENCER
      
                   
               
               
                  IAS 19 Personaleydelser
                  
               
            
                   
               
               
                  IAS 32 Finansielle Instrumenter: Oplysning og præsentation
                  
               
            
                   
               
               
                  IFRS 2 Aktiebaseret vederlæggelse
                  
               
            
                   
               
               
                  SIC-12 Konsolidering — Særlige virksomheder
                  
               
            BAGGRUND
      
                  1.
               
               
                  Indtil denne ændring træder i kraft, er pensionsordninger og aktiebaserede aflønningsordninger (SIC-12.6) undtaget fra anvendelsesområdet for SIC-12. Indtil IFRS 2 træder i kraft, er sådanne ordninger omfattet af IAS 19 (ajourført 2002).
               
            
                  2.
               
               
                  IFRS 2 finder anvendelse på regnskabsår, som begynder 1. januar 2005 eller senere. IFRS 2 ændrer IAS 19 ved at:
                  
                              a)
                           
                           
                              udelade personaleydelser, som IFRS 2 finder anvendelse på, fra anvendelsesområdet for IAS 19, og
                           
                        
                              b)
                           
                           
                              fjerne alle henvisninger til aktiebaseret løn og aktiebaserede aflønningsordninger.
                           
                        
            
                  3.
               
               
                  Desuden kræver IAS 32, at egne aktier trækkes fra egenkapitalen. Når IFRS 2 træder i kraft, ændrer den IAS 32 til at angive, at afsnit 33 og 34 i IAS 32 (vedrørende egne aktier) skal finde anvendelse på egne aktier, som er købt, solgt, udstedt eller annulleret i forbindelse med aktieoptionsordninger for ansatte, aktiekøbsordninger for ansatte og alle andre aktiebaserede vederlæggelsesordninger.
               
            PROBLEMSTILLINGER
      
                  4.
               
               
                  Det første emne, som denne ændring behandler, er medtagelse af aktiebaserede aflønningsordninger i anvendelsesområdet for SIC-12.
               
            
                  5.
               
               
                  Det andet emne, som denne ændring behandler, er udeladelse af andre langsigtede personaleydelsesordninger fra anvendelsesområdet for SIC-12. Andre langsigtede personaleydelsesordninger udelades ikke fra anvendelsesområdet for SIC-12, før denne ændring træder i kraft. IAS 19 kræver dog, at den regnskabsmæssige behandling af disse ordninger skal foretages på en måde, som svarer til den regnskabsmæssige behandling af pensionsordninger.
               
            ÆNDRING
      
                  6.
               
               
                  Afsnit 6 i SIC-12 ændres som følger.
                  Dette fortolkningsbidrag finder ikke anvendelse på pensionsordninger eller andre langsigtede personaleydelsesordninger, som IAS 19 finder anvendelse på.
               
            IKRAFTTRÆDELSESTIDSPUNKT
      
                  7.
               
               
                  Virksomheden skal anvende denne ændring for regnskabsår, som begynder 1. januar 2005 eller derefter. Hvis en virksomhed anvender IFRS 2 for et tidligere regnskabsår, skal denne ændring anvendes for dette tidligere regnskabsår.